Francis Lorenzo

Francisco Javier Lorenzo Torres, máis coñecido como Francis Lorenzo, nado en Pontevedra o 24 de setembro de 1960, é un actor galego.

 Biografía 
Actor de extensa traxectoria cinematográfica. Traballou ás ordes de directores como José Luis Cuerda, Vicente Aranda, Agustín Díaz Yanes, Icíar Bollaín ou Jaime Chávarri.

Nos últimos anos dedicouse máis á televisión, onde interpretou papeis fixos en series de éxito como Canguros, Médico de familia, Compañeros ou Mis adorables vecinos. Neste medio tamén probou sorte como presentador, abandonando Médico de familia en pleno éxito para conducir o late-night Efecto F, co que non puido conseguir os mesmos resultados.

O seu último traballo en cine foi Tiovivo c. 1950 dirixido por José Luis Garci.

En 2009 regresou á televisión coa exitosa serie Águila Roja e en 2014 participou en Códice, miniserie para a TVG baseada na historia do furto do Códice Calixtino.

 Vida persoal 
O pai, Erundino Lorenzo (1929-2024), fillo á súa vez do político Gerardo Lorenzo González, foi un mestre que dirixiu o centro de ensino Príncipe Felipe, de Montecelo (Mourente), para persoas con necesidades especiais.

Os irmáns son Gerardo (empresario), José Manuel (produtor de cinema e televisión) e Miguel (político).

 Filmografía 
 Longametraxes 
 Las cosas del querer (1989), de Jaime Chávarri.
 Terranova (1990) (TV), de Ferran Llagostera.
 Un paraguas para tres (1992), de Felipe Vega. Como César "O americano".
 Huidos (1993), de Sancho Gracia.
 Tocando fondo (1993), de José Luis Cuerda. Como Luis Enrique.
 Tirano Banderas (1993), de José Luis García Sánchez.
 El detective y la muerte (1994), de Gonzalo Suárez. Como Don Luis.
 Cómo ser infeliz y disfrutarlo (1994), de Enrique Urbizu. Como Diego.
 La pasión turca (1994), de Vicente Aranda. Como Marcelo.
 Nadie hablará de nosotras cuando hayamos muerto (1995), de Agustín Díaz Yanes. Como Home.
 Mar de luna (1995), de Manolo Matji.
 El rey del río (1995), de Manuel Gutiérrez Aragón. Como Marco.
 El seductor (1995), de José Luis García Sánchez. Como Manolo.
 Antártida (1995), de Manuel Huerga. Como Inspector.
 Sabor latino (1996), de Pedro Carvajal. Como Marcos.
 Corsarios del chip (1996), de Rafael Alcázar. Como De la Torre.
 Gran Slalom (1996), de Jaime Chávarri. Como Gálvez.
 Black (1998), de Héctor Barca. Como Roger Spivey.
 El florido pensil (2002), de Juan José Porto. Como Roberto Alcázar.
 El año del diluvio (2004), de Jaime Chávarri. Como Moisés.
 Tiovivo c. 1950 (2004), de José Luis Garci. Como Paco.

 Curtametraxes 
 Un café de ollos verdes (1992), de Antonio F. Simón. Como Antxón.
 Los amigos del muerto (1993), de Icíar Bollaín. Como amigo.
 Sitcom show (1996), de Ángel de la Cruz.

 Televisión 
 ¡Por fin solos!. Como Teddy. Antena 3.
 Canguros. Como Fermín. Antena 3.
 Médico de familia (1995-1996). Telecinco.
 Compañeros (1998-2002). Como Alfredo Torán. Antena 3.
 Mis adorables vecinos (2004-2006). Como Ernesto Sandoval. Antena 3.
 Águila Roja (2009). Como Comisario. La 1.
 El ángel de Budapest (2011). Como Ángel Sanz Briz. La 1.
 Códice (2014). Como Comisario Dávila. TVG.
 Hospital Real (2015). Como Leopoldo Álvarez de Castro, Duque de Bastavales. TVG.

Categoría:Actores de cinema de Galicia
Categoría:Actores de televisión de Galicia
Categoría:Actores de Pontevedra
Categoría:Nados en Pontevedra
Categoría:Nados en 1960
Categoría:Personalidades de Galicia sen imaxes